《晚立接泥渡边》
宋代·董嗣杲

逍遥行乐立西风，多听秋声耳欲聋。
供世难分心力异，浮家易感古今同。
小花糁渡遗晴蓼，碎叶填津积冷枫。
博望有槎撑不去，岸头横卧树心空。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。